**Neil Andrew Mellor** (født 4. november 1982 i Sheffield), er en engelsk fotballspiller i Preston. Hans posisjon på banen er angrepsspiller. Han har tidligere spilt for Liverpool, West Ham (lån) og Wigan (lån). Mellor er sønnen til den tidligere Manchester City spilleren Ian Mellor. Den 9. mai 2012 meldte Mellor på sin twitter-konto at han legger opp grunnet sine stadige skader.

Klubbfotball
------------

### Liverpool

Mellor var toppskårer i Liverpools vei til semifinalen i FA Youth Cup i 2000–2001-sesongen, der han skårte åtte mål på fire kamper. Han ble også toppscorer for U19-laget og Joe Corrigans reservelag under 2001–2002-sesongen og med totalt 46 mål. Mellor rykket oppover i gradene i Liverpool og i 2002–03-sesongen scoret han 20 mål for reservelaget.
Han debuterte for førstelaget samme sesong og spilte totalt tre kamper og scoret i en seminfinale-kamp i Ligacupen mot Sheffield United. Selv om Liverpool tapte 2–1, viste Mellor sitt potensial og ble belønnet i mars 2003 med en ny treårskontrakt som løpte til 2006.

#### West Ham United

Gérard Houllier sendte Mellor på et år langt låneopphold hos West Ham United i august 2003. Han scoret to mål i 3–0 seieren over Crystal Palace mot slutten av september, men en skade satte han lenge utenfor spill på Upton Park.

#### Gjennomslag på Anfield

Mellor kom tilbake til Anfield og skårte nye 10 mål på fire kamper for reservelaget. Før starten av 2004–05-sesongen fikk Mellor en kneskade, men kom tilbake i spill for førstelaget i en 3-0 seier over Millwall i Ligacupen. I de neste to rundene av cupen skårte han to mål og var med på å slå ut Middlesbrough, og sent i november startet han i en Mesterliga-kamp mot AS Monaco.

Etter å ha skapt seg et navn for førstelaget, brøt Mellor igjennom med en viss stil. Da Liverpool og Arsenal lå likt med 1–1 etter 90 minutter på Anfield i november 2004, sørget han for seier med et fantastisk langskudd. Oppturen bare fortsatte ti dager senere når det var 1–1 mellom Liverpool og greske Olympiakos i en Mesterliga-kamp der de måtte vinne med to mål for å gå videre til cupsillet. Mellor ble satt inn som innbytter for Milan Baros og innen to minutter hadde han skåret med et typisk «goalgetter»-mål. Litt senere serverte han en pasning til Steven Gerrard som fyrte av et skudd rett i mål og ga Liverpool de nødvendige målene for å gå videre til de 16 siste i Mesterligaen.

I mars 2005 ble Mellor igjen skadd, og ble satt utenfor resten av 2004–05 sesongen. Dette fratok den unge angriperen sjansen til å være med på europeisk suksess, mens lagkameratene spilte seg fram til seier i finalen.

#### Wigan Athletic

I januar 2006 gikk Mellor på utlån til Wigan Athletic for resten av sesongen. I sin første kamp for laget mot Middlesbrough, skårte han seiersmålet på overtid i en 3–2 seier. Men ytterligere kneskader som krevde flere operasjoner satte han utenfor etter bare tre kamper.

### Preston North End

I august 2006 signerte Mellor en treårs kontrakt med Football League Championship klubben Preston North End for en ukjent overgangssum. Manager Paul Simpson sa:«Neil er en målskårer og vi håper at han vil fortsette å være det. Han er en stor signering for klubben. Han har hatt sine skadeproblemer, men vi er fornøyd med at han er frisk av disse, og nå er det kun snakk om å bygge opp formen hans igjen». 
Men nok en kneskade i en vennskapskamp mot Bolton Wanderers krevde mere operasjon og utsatte Mellors debut for Preston. Mellor fikk tilslutt sitt første mål for Preston i en 3–1 seier over Southampton i mars 2007. Han ble etterhvert upopulær hos manager Paul Simpson, og måtte bevise sin betydning til den nye sjefen Alan Irvine. Under Irvine kom Mellor endelig i gang å skårte ni mål etter julen 2007.

Referanser
----------

1. ↑  (en) «Blades cut down Liverpool». **BBC Sport**. 3. januar 2003. Besøkt 2. januar 2009.
2. ↑  (en) «Houllier clinches Mellor signature». **BBC Sport**. 24. mars 2003. Besøkt 30. juli 2008.
3. ↑  (en) «Mellor moves to West Ham». 7. august 2003. Besøkt 2. januar 2009.
4. ↑  (en) «Brooking hails Mellor brace». **BBC Sport**. 1. oktober 2003. Besøkt 2. januar 2009.
5. ↑  (en) «Liverpool 2-0 Middlesbrough». **BBC Sport**. 9. november 2004. Besøkt 31. juli 2008.
6. ↑  (en) «Monaco 1-0 Liverpool». **BBC Sport**. 23. november 2004. Besøkt 2. januar 2009.
7. ↑  (en) «Liverpool 2-1 Arsenal». **BBC Sport**. 28. november 2004. Besøkt 2. januar 2009.
8. ↑  (en) «Liverpool 3-1 Olympiakos». **BBC Sport**. 8. desember 2004. Besøkt 2. januar 2009.
9. ↑  (en) «Knee injury ends Mellor's season». **BBC Sport**. 3. mars 2005. Besøkt 30. juli 2008.
10. ↑  (en) «Wigan capture Thompson and Mellor». **BBC Sport**. 19. januar 2006. Besøkt 2. januar 2009.
11. 1 2  (en) Fletcher, Paul (20. oktober 2006). «Mellor dreams of new glories». **BBC Sport**. Besøkt 2. januar 2009.
12. 1 2  (en) «Preston swoop for striker Mellor». **BBC Sport**. 30. august 2006. Besøkt 2. januar 2009.

Eksterne lenker
---------------

* (en) Neil Mellor – Transfermarkt Rediger på Wikidata

* (en) Neil Mellor – Soccerbase.com Rediger på Wikidata
* (no) Liverpool.no om Mellor
* (en) Liverpool sin egen hjemmeside om Mellor